**รายงานการประชุมสภาองค์การบริหารส่วนตำบลบุพราหมณ์**

**สมัยวิสามัญ สมัยที่ ๓ ครั้งที่ ๑ ประจำปี พ.ศ. ๒๕๖๒**

**วันพุธที่ ๑๘ ธันวาคม พ.ศ. ๒๕๖๒ เวลา ๑๐.๐๐ น.**

**ณ ห้องประชุมองค์การบริหารส่วนตำบลบุพราหมณ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายฉลอง แย้มจันทึก | ประธานสภาฯ | *ฉลอง แย้มจันทึก* |  |
| ๒ | นายเสนอ เจริญราษฎร์ | สมาชิกหมู่ที่ ๑ | *เสนอ เจริญราษฎร์* |  |
| ๓ | นายสมจิตร์ กัลป์ลา | สมาชิกหมู่ที่ ๒ | *สมจิตร์ กัลป์ลา* |  |
| ๔ | นายสงกรานต์ ป้องหอม | สมาชิกหมู่ที่ ๓ | *สงกรานต์ ป้องหอม* |  |
| ๕ | นายประโยชน์ ช่างไม้ | สมาชิกหมู่ที่ ๔ | *ประโยชน์ ช่างไม้* |  |
| ๖ | นายสมครบ สุมะหิงพันธ์ | สมาชิกหมู่ที่ ๕ | *สมครบ สุมะหิงพันธ์* |  |
| ๗ |  นายจารุวัฒน์ ลักษณะพรมราช | สมาชิกหมู่ที่ ๕ | *จารุวัฒน์ ลักษณะพรมราช* |  |
| ๘ | นายดาว ช่อทองสุวรรณ์ | สมาชิกหมู่ที่ ๖ | *ดาว ช่อทองสุวรรณ์* |  |
| ๙ | นายสุวัฒน์ กองธรรม | สมาชิกหมู่ที่ ๖ | *สุวัฒน์ กองธรรม* |  |
| ๑๐ | นางสมหมาย พิมรัตน์ | สมาชิกหมู่ที่ ๗ | *สมหมาย พิมรัตน์* |  |
| ๑๑ | นายธนวัฒน์ บุตรดีวงษ์ | สมาชิกหมู่ที่ ๗ | *ธนวัฒน์ บุตรดีวงษ์* |  |
| ๑๒ | นายกฤติ อาบพรมราช | สมาชิกหมู่ที่ ๘ | *กฤติ อาบพรมราช* |  |
| ๑๓ | นายมานพ นาทสูงเนิน | สมาชิกหมู่ที่ ๙ | *มานพ นาทสูงเนิน* |  |
| ๑๔ | นายสุนทร ปั้งจันอัด | สมาชิกหมู่ที่ ๙ | *สุนทร ปั้งจันอัด* |  |
| ๑๕ | นายธนนท์ ทานกิ่ง | สมาชิกหมู่ที่ ๑๐ | *ธนนท์ ทานกิ่ง* |  |
| ๑๖ | ส.ต.ท.เดชา วรรณมร | เลขานุการสภาฯ | *เดชา วรรณมร* |  |

**ผู้ลาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| ๑ | นายมนต์ชัย ประชุมชน | รองประธานสภาฯ | ลา |
| ๒ | นายโสริยา สิงห์เคน | สมาชิกหมู่ที่ ๓ | ลา |
| ๓ | นางสาวยุพิน มาลัย | สมาชิกหมู่ที่ ๒ | ลา |
| ๔ | นายสวงค์ ฉิมกิ่ง | สมาชิกหมู่ที่ ๑๐ | ลา |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายธัญญา แสงสวรรค์ | นายก อบตฯ | *ธัญญา แสงสวรรค์* |  |
| ๒ | นายบุญสม ประถมพรมราช | รองนายก อบตฯ | *บุญสม ประถมพรมราช* |  |
| ๓ | น.ส.วิริยา แสงสวรรค์ | รองนายก อบตฯ | *วิริยา แสงสวรรค์* |  |
| ๔ | นางสาวปวีณา ขอมีกลาง | เลขาฯนายก อบต. | *ปวีณา ขอมีกลาง* |  |
| ๕ |  พ.ต.ท.ชาติชาย มวยมั่น | สวป.สภ.วังขอนแดง |  *ชาติชาย มวยมั่น* |  |
| ๖ |  ร.ต.อ.วันชัย ทาประดิษฐ์ | รอง สวป.สภ.วังขอนแดง |  *วันชัย ทาประดิษฐ์* |  |
| ๗ |  น.ส.วิลาวัลย์ พรมภักดี | ผช.จพง.ธุรการ |  *วิลาวัลย์ พรมภักดี* |  |
| ๘ |  นางมณฑิรา อินทวี | จพง.ธุรการชำนาญงาน |  *มณฑิรา อินทวี* |  |
| ๙ |  น.ส.วนัญญา สุดดี | จพง.จัดเก็บรายได้ |  *วนัญญา สุดดี* |  |
| ๑๐ | นายวชิรเจต พาพันธ์ | จพง.พัฒนาชุมชน |  *วชิรเจต พาพันธ์* |  |
| ๑๑ |  นายรุธ พันธ์ภูมิ | ผอ.กองการศึกษาฯ |  *รุธ พันธ์ภูมิ* |  |
| ๑๒ |  นายสุกฤษฏิ์กานต์ พราหมณ์ตะขบ | ช่างโยธา |  *สุกฤษฏิ์กานต์ พราหมณ์ตะขบ* |  |
| ๑๓ |  น.ส.พัทธนันต์ ละครบุญ | เจ้าพนักงานพัสดุ | *พัทธนันต์ ละครบุญ* |  |
| ๑๔ | น.ส.ขนิษฐา จันทะคาม | เจ้าพนักงาจัดเก็บรายได้ | *ขนิษฐา จันทะคาม* |  |
| ๑๕ |  ร.ต.อ.ฟีมล์ราช กาวินรัมย์ | รอง สวป.สภ.วังขอนแดง | *ฟีมล์ราช กาวินรัมย์* |  |
| ๑๖ |  นายรณชัย แก้วอุดม | นักวิเคราะห์ฯ |  *รณชัย แก้วอุดม* |  |

**เริ่มประชุมเวลา** เวลา ๑๐.๐๐ น.

ประธานสภาฯ เมื่อสมาชิกสภาฯมาครบองค์ประชุมแล้ว ผมขอเปิดการประชุมสภาองค์การบริหารส่วนตำบลบุพราหมณ์ สมัยวิสามัญ สมัยที่ ๓ ครั้งที่ ๑ ประจำปี พ.ศ. ๒๕๖๒ ตามระเบียบวาระการประชุมดังนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

ประธานสภาฯ - เรื่องนายมนต์ชัย ประชุมชน รองประธานสภาองค์การบริหารส่วนตำบลบุพราหมณ์นางสาวยุพิน มาลัย สมาชิกสภาองค์การบริหารส่วนตำบลบุพราหมณ์ หมู่ที่ ๒ นายโสริยาสิงห์เคน สมาชิกสภาองค์การบริหารส่วนตำบลบุพราหมณ์ หมู่ที่ ๓ และนายสวงค์ ฉิมกิ่ง สมาชิกสภาองค์การบริหารส่วนตำบลบุพราหมณ์ หมู่ที่ ๑๐ ขอลาการประชุมเนื่องจากติดธุระ

 - เรื่อง ขอขอบคุณท่านที่ไปร่วมงานกิจกรรม โครงการพลิกฟื้นวิถีชีวิตคนตำบล บุพราหมณ์ เมื่อวันที่ ๑๕ ธันวาคม ๒๕๖๒ ณ.ไร่คีรีล้อม เป็นโครงการที่สภาของเราได้พิจารณาสนับสนุนโครงการนี้มาอย่างต่อเนื่องเป็นครั้งที่ ๑๑ แล้ว เพื่อเสริมสร้างแนวความคิดให้คนตำบลบุพราหมณ์อยู่อย่างมีความสุขและยั่งยืนท่ามกลางปัญหาสังคมและปัญหาเศรษฐกิจในยุคปัจจุบัน เรื่อง ขอแนะนำพนักงานส่วนตำบลมาบรรจุใหม่จำนวน ๒ ราย ขอเชิญแนะนำตัวให้ที่ประชุมได้ทราบเพื่อจะได้รู้จักกันและประสานงานกันต่อไป

น.ส.พัทธนันต์ ละครบุญ เรียนประธานสภา นายก อบต. และผู้เข้าร่วมประชุมทุกท่าน ดิฉันนางสาวพัทธนันต์ ละครบุญตำแหน่งเจ้าพนักงานพัสดุปฏิบัติงาน สังกัดกองคลัง ภูมิลำเนาจังหวัดนครราชสีมาค่ะ

น.ส.ขนิษฐา จันทะคาม เรียนประธานสภา นายก อบต. และผู้เข้าร่วมประชุมทุกท่าน ดิฉันนางสาวขนิษฐา จันทะคาม ตำแหน่งเจ้าพนักงานจัดเก็บรายได้ปฏิบัติงาน สังกัดกองคลัง ภูมิลำเนาจังหวัดร้อยเอ็ดค่ะ

ประธานสภาฯ เมื่อเจ้าหน้าที่แนะนำตัวแล้ว ก็ได้แนะนำตัวสมาชิกสภาที่อยู่ในที่ประชุมให้ได้รู้จักเรียงตามหมู่จนครบทุกท่าน

มติที่ประชุม รับทราบ

**ระเบียบวาระที่ ๒ เรื่องรับรองรายงานการประชุม**

ประธานสภาฯ ตามรายงานการประชุมสภาองค์การบริหารส่วนตำบลบุพราหมณ์ สมัยวิสามัญ สมัยที่ ๒ ครั้งที่ ๒ ประจำปี ๒๕๖๒ เมื่อวันที่ ๑ ตุลาคม ๒๕๖๒(รายละเอียดตามเอกสารที่แจก) ขอให้สมาชิกทุกท่านได้ตรวจสอบและขอมติ

มติที่ประชุม สมาชิกสภาฯมีมติรับรองเป็นเอกฉันท์

**ระเบียบวาระที่ ๓ เรื่องกระทู้ถาม**

 **ไม่มี**

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ**

 **ไม่มี**

**ระเบียบวาระที่ ๕ เรื่องที่เสนอใหม่**

 **๕.๑** กองช่างเสนอขอให้พิจารณาอนุมัติโอนเงินงบประมาณรายจ่ายประจำปี งบประมาณ พ.ศ.๒๕๖๓ รายจ่ายเพื่อจ้างออกแบบ จ้างควบคุมงานที่จ่ายให้ เอกชนหรือนิติบุคคล (โอนตั้งจ่ายรายการใหม่)

เลขานุการสภาฯ ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.254๑ และแก้ไขเพิ่มเติมฉบับที่ 2และ ๓ พ.ศ.254๘ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพ หรือโอนไปตั้งเป็นรายการใหม่ ให้เป็นอำนาจอนุมัติของสภาท้องถิ่น

มติที่ประชุม รับทราบ

ประธานสภาฯ ขอเชิญนายก อบต.ฯ เสนอต่อที่ประชุมครับ

นายก อบต. เรียนประธานสภาฯ สมาชิกสภาฯ ทุกท่าน ผมนายธัญญา แสงสวรรค์ นายก อบต.เสนอขอโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง โครงการก่อสร้างถนน คสล. หมู่ที่ ๔ ต่อจากถนนเดิมไปทางบ้าน นางสำลี เฉลิมงาม ออกไปทางบ้านนางวิลัย ไกรกลาง ขนาดกว้าง ๔ เมตร ยาว ๒๒๖ เมตร หนา ๐.๑๕ เมตร ตั้งไว้ ๔๙๙,๑๐๐ บาทและ โครงการก่อสร้างถนน คสล. หมู่ที่ ๙ (ซอยเวฬุวัน) ซอย ๑ ขนาดกว้าง ๕ เมตร ยาว ๑๔๖ เมตร หนา ๐.๑๕ เมตร ตั้งไว้ ๓๙๘,๘๐๐ บาทรวมงบประมาณ ๒ โครงการเป็นเงิน ๘๙๗,๙๐๐ บาท ขอโอนไปตั้งจ่ายเป็นรายการใหม่ ตั้งจ่ายในแผนงานอุตสาหกรรมและการโยธา งบลงทุน หมวดค่าที่ดินและสิ่งก่อสร้าง รายจ่ายเพื่อจ้างออกแบบ จ้างควบคุมงานที่จ่ายให้แก่เอกชนหรือนิติบุคคล ตั้งไว้ ๘๙๗,๙๐๐ บาท เพื่อจ่ายเป็นค่าจ้างออกแบบ จ้างควบคุมงานที่จ่ายให้แก่เอกชนหรือนิติบุคคล คงเหลืองบประมาณหลังโอนทั้ง ๒ โครงการดังกล่าว ๐ บาท

มติที่ประชุม ที่ประชุมได้ร่วมกันพิจารณาพอสมควรแล้วจึงมีมติอนุมัติเป็นเอกฉันท์

ประธานสภาฯ เรียน ท่านนายก อบตฯ รองนายก อบต. เลขานุการนายกฯ สมาชิกสภาฯ และผู้เข้าร่วมประชุมทุกท่าน ผมขอขอบคุณทุกท่านแทนชาวบ้านด้วย และขอขอบคุณ หมู่ที่ ๔ และ หมู่ที่ ๙ ที่เห็นถึงปัญหาที่พวกเราต้องหาทางไขแก้ปัญหาในการให้งบประมาณไปดำเนินการออกแบบ จ้างควบคุมงาน

มติที่ประชุม รับทราบ

 **๕**.๒ สำนักปลัดเสนอขอความเห็นชอบร่างแผนพัฒนาท้องถิ่น (พ.ศ.๒๕๖๑ – ๒๕๖๕) เพิ่มเติม ครั้งที่ ๑

 เลขานุการสภาฯ ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น ( ฉบับที่ ๓ ) พ.ศ.25๖๑ ข้อ ๒๒ เพื่อประโยชน์ของประชาชนการเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้ ( ๒ ) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาให้ความเห็นชอบแผนพัฒนาองค์การบริหารส่วนตำบล เพื่อเป็นแนวทางในการบริหารกิจการขององค์การบริหารส่วนตำบล

มติที่ประชุม รับทราบ

ประธานสภาฯ ขอเชิญนายก อบต.ฯ เสนอต่อที่ประชุมครับ

นายก อบต. เรียนประธานสภาฯ สมาชิกสภาฯ ทุกท่าน ผมนายธัญญา แสงสวรรค์ นายก อบต.เสนอขอร่างแผนพัฒนาท้องถิ่น (พ.ศ.๒๕๖๑ – ๒๕๖๕) เพิ่มเติม ครั้งที่ ๑ ให้สภาองค์การบริหารส่วนตำบลพิจารณาให้ความเห็นชอบแผนพัฒนาองค์การบริหารส่วนตำบล บุพราหมณ์ เพื่อเป็นแนวทางในการบริหารกิจการขององค์การบริหารส่วนตำบล บุพราหมณ์ต่อไป

มติที่ประชุม ที่ประชุมได้ร่วมกันพิจารณาสอบถามพอสมควรแล้วจึงมีมติเห็นชอบเป็นเอกฉันท์

นายก อบต. เรียนประธานสภาฯ สมาชิกสภาฯ ทุกท่าน ผมนายธัญญา แสงสวรรค์ นายก อบต.ขอขอบคุณทุกท่านที่เห็นชอบร่างแผนพัฒนาท้องถิ่น (พ.ศ.๒๕๖๑ – ๒๕๖๕) เพิ่มเติม ครั้งที่ ๑ เพราะมีโครงการที่ชาวบ้านได้รับความเดือดร้อนยังไม่ได้รับการแก้ไขเนื่องจากผู้รับจ้างทิ้งงานจึงได้ทำแผนเพิ่มเติม

มติที่ประชุม รับทราบ

**ระเบียบวาระที่ ๖ เรื่องอื่นๆ**

ประธานสภาฯ ในวาระนี้ที่ประชุมมีเรื่องอะไรที่จะเสนอต่อที่ประชุมอีกหรือไม่

นายก อบต. เรียนประธานสภาฯ สมาชิกสภาฯ ทุกท่าน ผมนายธัญญา แสงสวรรค์ นายก อบต.ขอชี้แจงเรื่องต้องรู้คู่มือชาวบ้านในเขตอุทยาน ซึ่ง พ.ร.บ.อุทยานแห่งชาติฉบับใหม่บังคับใช้แล้ว โดยมีผลบังคับใช้เมื่อวันที่ ๒๕ พฤศจิกายน ๒๕๖๒ และจะต้องสำรวจการถือครองที่ดินในเขตอุทยานให้แล้วเสร็จภายใน ๑๘๐ วันหรือภายในวันที่ ๒๓ กรกฎาคม ๒๕๖๓ ซึ่งอุทยานแห่งชาติทับลานจะเริ่มดำเนินการตั้งแต่วันที่ ๖ มกราคม ๒๕๖๓ เป็นต้นไป จะเริ่มรอบแรก หมู่ที่ ๔,๕ และ ๘ เสร็จแล้วจะดำเนินการต่อ หมู่ที่ ๑,๒,๗ และ ๖ ขอให้ทุกท่านช่วยกันประชาสัมพันธ์ด้วย หากไม่สำรวจรอบนี้ก็ไม่ทราบว่าจะมีโอกาสสำรวจอีกหรือไม่ และขอขอบคุณท่านที่ไปร่วมงานกิจกรรม โครงการพลิกฟื้นวิถีชีวิตคนตำบลบุพราหมณ์ เมื่อวันที่ ๑๕ ธันวาคม ๒๕๖๒ ณ.ไร่คีรีล้อม ในวันดังกล่าวท่าน ส.ส. ชยุต ภุมมะกาญจนะ ติดภารกิจ แต่ได้มอบผ้าห่มมาให้จำนวน ๒๐๐ ผืน

มติที่ประชุม รับทราบ

ประธานสภาฯ ขอบคุณนายก อบต.ที่ได้แจ้งเรื่องการจะสำรวจที่ดินทำกิน ที่อยู่อาศัยของราษฎร ในเขต พื้นที่ทับซ้อนกับอุทยานแห่งชาติทับลาน และผมในนามตัวแทนหมู่ที่ ๔ ขอขอบคุณผู้ที่มี ส่วนเกี่ยวข้องในการจัดซื้อถังน้ำประปาหมู่บ้านทดแทนถังเก่าที่ชำรุดใช้การไม่ได้

นายมานพ นาทสูงเนิน เรียนประธานสภาฯ นายก อบต.ฯ สมาชิกสภาฯ และผู้เข้าร่วมประชุมทุกท่าน ผม ส.อบต. หมู่ที่ ๙ ขอให้เร่งรัดจัดซื้อถังน้ำประปาหมู่บ้านตามข้อบัญญัติงบประ รายจ่ายประจำปีงบประมาณ ๒๕๖๓ ด้วยเพราะเข้าหน้าแล้งแล้วชาวบ้านขาดน้ำครับ มติที่ประชุม รับทราบ

ประธานสภาฯ ผมขอนัดประชุมครั้งหน้าวันที่ ๒๓ ธันวาคม ๒๕๖๒ เวลา ๑๐.๐๐ น ณ.ห้องประชุมแห่งนี้ โดยจะออกหนังสือเชิญประชุมกับผู้ที่ลาประชุม เมื่อที่ประชุมไม่มีเรื่องอะไรแล้ว ผมขอขอบคุณทุกท่านที่มาร่วมประชุมวันนี้ ได้เวลาอันสมควรแล้วผมขอปิดประชุม

 ปิดประชุมเวลา ๑๑.๓๐ น.

 ส.ต.ท.

 (เดชา วรรณมร)

 เลขานุการสภาองค์การบริหารส่วนตำบลบุพราหมณ์/ผู้บันทึกรายงานการประชุม

 (นายเสนอ เจริญราษฎร์) ประธานคณะกรรมการตรวจรายงานการประชุม

 (นายดาว ช่อทองสุวรรณ์) คณะกรรมการตรวจรายงานการประชุม

 (นายสวงค์ ฉิมกิ่ง) เลขานุการคณะกรรมการตรวจรายงานการประชุม

 (นายฉลอง แย้มจันทึก)

 ประธานสภาองค์การบริหารส่วนตำบลบุพราหมณ์